                                                                                         

                                                                           Anexa la HCL nr.______/_____________


ACORD DE COLABORARE 

PREAMBUL:
Având în vedere prevederile: OUG nr.92/2021 privind regimul deșeurilor , cu modificările și completările ulterioare  și HCLMT nr.______________  /______________2024;

1. PĂRȚILE

Municipiului Timișoara, cu sediul în B-dul C.D.Loga, nr. 1, cod poștal 300030, CUI 14756536, tel. 0256/408342, e-mail: primariatm@primariatm.ro, reprezentat de Domnul Dominic Fritz, Primar al Municipiului Timișoara, denumită în continuare “Municipiul Timișoara”, 

și
[bookmark: _heading=h.gjdgxs]
[bookmark: _heading=h.30j0zll]Societatea OilRight SRL, cu sediul în Sat Cornești, Nr.74, Județul Timiș, înregistrată la Oficiul Registrului Comerțului  sub nr.J35/2482/2020, CUI 43001115, adresa de e-mail:info@oilright.ro, Cont IBAN RO23BTRLRONCRT0585376201, deschis la Banca Transilvania, reprezentantă legal prin Administrator – Roxana Damaschin – Țecu, denumită în continuare “OilRight”  

2. OBIECTUL ACORDULUI
2.1. Colaborarea în vederea implementării unui sistem de colectare și reciclare ecologică a uleiului vegetal (alimentar uzat) de la populație, în municipiul Timișoara.
[bookmark: _heading=h.1fob9te]2.2. Amplasarea de societatea OilRight SRL a unui număr de șapte oilbox-uri (containere de 240 l) pe domeniul public al municipiului Timișoara.
2.3. Municipiul Timișoara asigură spațiile necesare, în scopul amplasării oilbox-urilor destinate colectării uleiului vegetal (alimentar) uzat de la populație.


3. DURATA PROTOCOLULUI
3.1. Durata protocolului este de 1 an începând de la data semnării lui și se prelungește automat, la expirare, cu câte un an, dacă una dintre părti nu face o notificare scrisă contrară, în prealabil cu 30 zile.

4. OBLIGAŢIILE PĂRŢILOR

4.1. Municipiul Timișoara are următoarele obligaţii:
a). Să coordoneze implementarea sistemului de colectare și reciclare a uleiului vegetal (alimentar) uzat de la populație.
b). Să stabilească locațiile de amplasament a recipientelor destinate colectării uleiului vegetal (alimentar) uzat.
c). Să promoveze campanii de informare, educare și conștientizare a populației din municipiul Timișoara privind importanța colectării uleiului și reciclării acestui tip de deșeu, cu obiectivul de a stimula un comportament responsabil față de deșeuri.
d). Să amplaseze recipientele de colectare a uleiului vegetal (alimentar) uzat în locuri vizibile și disponibile populației.
e). Să informeze cetățenii despre existența sistemului de colectare a uleiului vegetal (alimentar uzat), în cadrul locațiilor menționate în Anexa nr.1, care face parte integrantă din prezentul acord.
f). Să asigure spațiile necesare pentru amplasarea Oilbox-urilor (containere cu capacitatea de 240 L) către Oilright SRL, în vederea gestionării uleiului vegetal (alimentar) uzat de la populație.
[bookmark: _Hlk160452692]g). Să transmită în scris, comenzile de ridicare a uleiului vegetal (alimentar) uzat la adresa de e-mail: info@oilright.ro.

4.2. Societatea OilRight SRL are următoarele obligaţii:
a). Să colecteze, în calitate de operator economic autorizat, uleiul vegetal (alimentar) uzat.
b). Să furnizeze în mod gratuit un număr de șapte oilbox-uri/containere de 240 l  pentru colectarea uleiului vegetal (alimentar uzat) din Municipiul Timișoara.
c). Să realizeze materialele de comunicare şi informare.
d). Să realizeze campanii media pentru acţiunea de colectare a uleiului (vegetal) alimentar uzat - promovarea acţiunii de mediu şi a parteneriatului cu Municipiul Timișoara.
e). Să raporteze Agenției pentru Protecția Mediului Timiș cantităţile colectate, potrivit  prevederilor art.48 din OUG nr.92/2021 privind regimul deșeurilor, cu modificările și completările ulterioare.
f). Să prezinte documente  din care să reiasă  că uleiul vegetal (alimentar) uzat preluat a fost folosit în activitatea proprie, pentru realizarea de lumânări, conform principiilor economiei circulare, sau predat spre reciclare/valorificare/eliminare către o societate autorizată din punct de vedere al protecției mediului să efectueze această operație.
g). Să informeze Municipiul Timișoara asupra cantităților colectate.
h). Să transmită la solicitarea Municipiului Timișoara documentele de recepție.
i). Să suporte în integralitate costurile de colectare, reciclare/valorificare și eliminare.
j). Să transmită raportul acţiunii, trimestrial, către parteneri.                                                                                                                                                                                                                                                               

4.3 Niciuna dintre operaţiunile prevăzute mai sus nu va presupune costuri pentru Municipiul Timișoara sau cetățeni.
5. PRELUCRAREA DATELOR PERSONALE
5.1. Fiecare dintre părți își va informa angajații/reprezentanții cu privire la necesitatea prelucrării datelor cu caracter personal  pentru derularea prezentului acord, precum și cu privire la identitatea operatorului de date cu caracter personal, care poartă răspunderea legală pentru prelucrarea datelor cu caracter personal. Pentru OILRIGHT, informații cu privire la prelucrarea datelor cu caracter personal ale reprezentanților societății, se găsesc în Anexa nr.2 la prezentul acord. În prelucrarea datelor cu caracter personal, Părţile se angajează să respecte toate obligaţiile stabilite conform legislaţiei privind protecţia datelor cu caracter personal inclusiv, dar fără limitare, conform prevederilor Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE ("GDPR").


6. FORŢA MAJORĂ
6.1. Nici una dintre părti nu răspunde de neexecutarea la termen sau/şi de executarea în mod necorespunzător - total sau parţial - a oricărei obligaţii care îi revine în baza prezentului acord, dacă neexecutarea sau executarea necorespunzătoare a obligaţiei respective a fost cauzată de forţă majoră, aşa cum este definită de lege.


7. NOTIFICĂRI
7.1 In acceptiunea părților, orice notificare adresată de una dintre acestea celeilalte, este valabil îndeplinită, dacă va fi transmisă la adresa prevăzută în partea introductivă a prezentului acord.

8. CLAUZE FINALE
8.1.Modificarea  prezentului acord se face numai prin Act adițional încheiat între Părți.
8.2.Prezentul acord de colaborare reprezintă voinţa părtilor şi înlătura orice altă înţelegere    verbală dintre acestea, anterioară sau ulterioară încheierii lui.
8.3. Prezentul acord de colaborare nu are caracter de exclusivitate.
8.4. Anexele nr.1 și nr.2 fac parte integrantă din prezentul acord de colaborare.
      8.5. Prezentul acord de colaborare a fost încheiat într-un număr de 2 exemplare din care unul pentru, Municipiul Timișoara  și unul pentru Societatea OILRIGHT SRL, astăzi ______/_____/_________.

